Document ID: 32001R2480

Kommissionens forordning (EF) nr. 2480/2001
af 17. december 2001
om fastsættelse af den disponible mængde i første halvår af 2002 for visse produkter i sektoren for mælk og mejeriprodukter i henhold til ordningerne i Europaaftalerne mellem Fællesskabet og Republikken Ungarn, Republikken Polen, Den Tjekkiske Republik, Den Slovakiske Republik, Republikken Bulgarien, Rumænien og Republikken Slovenien og ordningen i aftalerne om liberalisering af samhandelen mellem Fællesskabet og de baltiske lande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2),
under henvisning til Kommissionens forordning (EF) nr. 2508/97 af 15. december 1997 om gennemførelsesbestemmelser for mælk og mejeriprodukter til ordningerne i Europaaftalerne mellem Fællesskabet og Republikken Ungarn, Republikken Polen, Den Tjekkiske Republik, Den Slovakiske Republik, Republikken Bulgarien, Rumænien og Republikken Slovenien og ordningerne i aftalerne om liberalisering af samhandelen mellem Fællesskabet og de baltiske lande(3), senest ændret ved forordning (EF) nr. 2856/2000(4), særlig artikel 4, stk. 4, og
ud fra følgende betragtninger:
Ifølge Kommissionens forordning (EF) nr. 1529/2001(5) om fastsættelse af, i hvilket omfang ansøgninger om importlicenser indsendt i juli 2001 for visse produkter i sektoren for mælk og mejeriprodukter kan imødekommes under den ordning, der er fastsat i interimsaftalen mellem Fællesskabet og Republikken Slovenien, vedrører ansøgningerne om importlicenser for de produkter, der er nævnt i forordning (EF) nr. 2508/97, for nogle produkters vedkommende større mængder end de disponible mængder; der bør derfor for hvert berørt produkt fastsættes den disponible mængde for perioden fra 1. januar til 30. juni 2002 -
UDSTEDT FØLGENDE FORORDNING:
Artikel 1
Den disponible mængde for perioden fra 1. januar til 30. juni 2002 i henhold til forordning (EF) nr. 2508/97 er anført i bilaget.
Artikel 2
Denne forordning træder i kraft den 18. december 2001.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 2001.

Labels: 3
17
18